گلن هفته روسییا خاریجی ایشلر ناظری سرگئی لاوروو ایروان و باکییا سفر ائدجک.
آخار. آذ خبر وئریر کی، بو بارهده اینفورماسییانی ارمنیستانین «۱۶۸ ژام» قزئتی یاییب.
لاورووون نویابرین ۱۹-دا باکیدا، ۲۰-ده ایسه ایرواندا اولاجاغی بیلدیریلیر. سفر زامانی اساس موذاکیره مؤوضوعسو قاراباغ مناقشه سی اولاجاق:
«سفرله باغلی ایکی وئرسییا وار. لاوروو ممدیاروو-نالبندیان گؤروشو اوچون افکتیو گوندهم فورمالاشدیرماغا جهد ائده بیلر. دیگر طرفدن ایسه لاوروو همصدرلرین ده دستکلدیی پلان تقدیم ائده بیلر».
قید ائدک کی، تورکییه پرزیدنتی اردوغان اؤتن گون سوچی سفری اؤنجهسی روسییالی همکاری ایله داغلیق قاراباغ پروبلمینی موذاکیره ائدجیینی بیلدیرسه ده، گؤروشدن سونرا هر ایکی لیدرین مئدیا آچیقلاماسیندا موذاکیره اولونان مسئلهلر سیراسیندا قاراباغین آدی چکیلمدی. کرئملین مطبوعات کاتیبی پسکوو ایسه اردوغانلا پوتینین مئدیایا آچیقلانمایا مخفی موذاکیرهلر ده کئچیردیینی بیلدیردی.
azb_Arab azb_Arab azb_Arab azb_Arab azb_Arab